ADDYSG, CYMRU Enwi, cychwyn a chymhwyso 1 Enw'r Rheoliadau hyn yw Rheoliadau Ysgolion a Gynhelir (Cytundebau Partneriaeth) (Cymru) 2007 a deuant i rym ar 12 Rhagfyr 2007. 2 Mae'r Rheoliadau hyn yn gymwys o ran Cymru. Dehongli 3 1 Yn y Rheoliadau hyn, onid yw'r cyd-destun yn mynnu fel arall: ystyr “amgylchiadau perthnasol” (“ relevant circumstances ”) yw'r amgylchiadau a nodir yng Ngholofn 1 o'r Tabl yn Atodlen 2; ystyr “datganiad” (“ statement ”) yw datganiad a lunnir gan awdurdod addysg lleol o dan adran 197(3) o Ddeddf 2002 ; ystyr “ Deddf 1996 ” (“ the 1996 Act ”) yw Deddf Addysg 1996 ; ystyr “ Deddf 1998 ” (“ 1998 Act ”) yw Deddf Safonau a Fframwaith Ysgolion 1998 ; ystyr “ Deddf 2002 ” (“ 2002 Act ”) yw Deddf Addysg 2002; ystyr “ Deddf 2005 ” (“ 2005 Act ”) yw Deddf Addysg 2005 ; ystyr “dyddiad perthnasol” (“ relevant date ”) yw'r dyddiad a nodir yn y cofnod sy'n cyfateb i bob amgylchiad perthnasol yng Ngholofn 2 o'r Tabl a nodir yn Atodlen 2; ac ystyr “ysgol” (“ school ”) yw ysgol gymunedol, ysgol sefydledig, neu ysgol wirfoddol, ysgol arbennig gymunedol, ysgol arbennig sefydledig neu ysgol feithrin a gynhelir. 2 Yn y Rheoliadau hyn mae cyfeiriad at reoliad neu Atodlen â rhif yn gyfeiriad at reoliad neu Atodlen yn y Rheoliadau hyn sy'n dwyn y rhif hwnnw. Cytundebau partneriaeth 4 Yn ddarostyngedig i adran 197(3) o Ddeddf 2002, rhaid i awdurdod addysg lleol wneud cytundeb partneriaeth gyda chorff llywodraethu pob ysgol a gynhelir gan yr awdurdod addysg lleol hwnnw. 5 Rhaid i gytundeb partneriaeth nodi sut y mae'r awdurdod addysg lleol a chorff llywodraethu ysgol a gynhelir gan yr awdurdod addysg lleol i gyflawni eu priod swyddogaethau mewn perthynas â'r ysgol o ran y materion a nodir yn Adran 1. 6 Rhaid i'r cytundeb partneriaeth cyntaf gael ei wneud ar 31 Mawrth 2008 neu cyn hynny. 7 Os na wnaed cytundeb partneriaeth ac os na luniwyd datganiad o ran ysgol a gynhelir gan awdurdod addysg lleol ar 31 Mawrth 2008 neu cyn hynny neu ar 1 Medi neu cyn hynny mewn unrhyw flwyddyn olynol, rhaid gwneud cytundeb partneriaeth wedi hynny o ran yr ysgol honno ar 1 Medi neu cyn hynny yn y flwyddyn ganlynol. Adolygu cytundebau partneriaeth a datganiadau 8 Rhaid i'r partïon i gytundeb partneriaeth adolygu'r cytundeb partneriaeth a chânt ei ddiwygio— a cyn pen y cyfnod o dair blynedd sy'n dechrau gyda'r diwrnod pan wnaed y cytundeb gyntaf; a b ar ôl hynny bob tair blynedd ar y mwyaf. 9 Pan fo awdurdod addysg lleol wedi llunio datganiad rhaid iddo ei adolygu a chaiff ei ddiwygio – a cyn pen cyfnod o dair blynedd sy'n dechrau gyda'r diwrnod pan anfonwyd y datganiad gyntaf i'r corff llywodraethu; a b ar ôl hynny bob tair blynedd ar y mwyaf. 10 Yn ddarostyngedig i reoliad 11, pan fo amgylchiadau perthnasol yn codi o ran ysgol, rhaid i'r awdurdod addysg lleol a chorff llywodraethu'r ysgol adolygu unrhyw gytundeb partneriaeth neu ddatganiad sydd yn bodoli eisoes, a chânt ei ddiwygio, cyn pen y cyfnod o chwe mis ar ôl y dyddiad perthnasol. 11 Pan fo amgylchiadau perthnasol pellach yn codi o ran ysgol cyn i adolygiad o gytundeb partneriaeth neu ddatganiad o dan reoliad 10 gael ei gwblhau, nid yw'n ofynnol i'r awdurdod addysg lleol a'r corff llywodraethu ond dod ag un adolygiad i ben y mae'n rhaid ei gwblhau cyn pen blwyddyn ar ôl y dyddiad perthnasol o ran y diweddaraf o'r amgylchiadau perthnasol a gododd, sef y dyddiad sydd hefyd yn ddyddiad perthnasol at ddibenion rheoliadau 12 a 13. 12 Pan, ar ôl i gytundeb partneriaeth gael ei adolygu o dan reoliad 10, a na fo cytundeb partneriaeth diwygiedig i'w wneud, a b na fo datganiad i'w lunio, mae'n ofynnol i'r awdurdod addysg lleol a'r corff llywodraethu adolygu'r cytundeb partneriaeth nesaf, a chânt ei ddiwygio, cyn pen y cyfnod o bedair blynedd sy'n dechrau ar ôl y dyddiad perthnasol ac wedi hynny bob tair blynedd ar y mwyaf. 13 Pan, ar ôl i ddatganiad gael ei adolygu o dan reoliad 10, a na fo cytundeb partneriaeth i gael ei wneud, a b na fo datganiad diwygiedig i'w lunio, mae'n ofynnol i'r awdurdod addysg lleol a'r corff llywodraethu adolygu'r datganiad nesaf, a chânt ei ddiwygio, cyn pen cyfnod o bedair blynedd cyn y dyddiad perthnasol ac wedi hynny bob tair blynedd ar y mwyaf. Jane Hutt Y Gweinidog dros Blant, Addysg, Dysgu Gydol Oes a Sgiliau ac un o Weinidogion Cymru 23 Hydref 2007